## MOJ TATA I JA U PARKU

Edi Šupljika

Bio sam s tatom  
u dječjem parku  
i fini sladoled jeo,  
tada sam prvi puta  
tu lijepu djevojčicu  
u životu sreo.  
  
Znam, imala je  
raspuštenu kosu,  
i nekoliko malih  
pjegica na nosu.  
  
Haljinicu dugu plavu  
i kapicu za glavu.  
Nije skidala  
osmijeh s lica,  
a u ruci joj je bila  
žuta kantica.  
  
Još pamtim tu sliku  
kako je krenula  
prema pješčaniku.  
  
Prije nego što  
sam joj prišao,  
tata mi je musava  
usta obrisao.  
I dok se neka djeca  
u blizini tuku,  
meni se cijedi  
sladoled niz ruku.  
  
Tada sam jedino znao  
da bih se s njom  
u pijesku igrao.  
  
Mirno u tišini  
smo kule gradili,  
i niti jednom  
se nismo posvadili.  
  
Onda je tata rekao  
da moramo poći,  
i da ćemo sutra  
opet u park doći.  
  
Mislio sam  
pustiti suzu,  
ali sam tada,  
dobio pusu.  
Kada se sjetim  
žute kantice  
meni se u osmijeh  
raširi lice.

[NEWSLETTER](http://www.pjesmicezadjecu.com/#subscribe)

Top of Form

|  |
| --- |
|  |
|  |

ODGOVORI NA PITANJA!

1. S kim je dječak bio u parku?
2. Što je dječak jeo?
3. Koga jedječak sreo?
4. Kako je izgledala djevojčica?
5. Kako su se dječak i djevojčica igrali?
6. Što je dječak dobio od djevojčice?